als_Latn bos_Latn ron_Latn
Mero Baze: Argita duhej te ishte gdhire te burgu i grave
Gazetari dhe botuesi i gazetes Tema, Mero Baze, flet per gazeten Dita
1-Zoti Baze, gazeta Tema ka botuar e para ne vitin 2009, e-mail-et e kembyera ndermjet Zafar Ansar dhe studios konsulente “Malltezi”. Kohet e fundit mesuam edhe per implikimin e ish-ambasadorit Admirim Banaj ne kete histori, fakt te cilin ju jeni shprehur se e keni “fshehur” qellimisht kater vite me pare. Do ishte me interes te dinim se cfare ka ndodhur mes jush, zotit Ansar dhe zotit Banaj ne javet kur ju botuat keto e-mail-e ne menyre te pjesshme ne vitin 2009. Mund te na ofroni nje retrospektive te detajuar te kesaj situate mes jush?
Nuk ka ndodhur asgje. Une nuk jam takuar me zotin Ansar, por kam pasur miqesi me ambasadorin tone Admirim Banaj. Gjate veres se vitit 2007, kur ai ishte ne Shqiperi, thjesht jam njohur me interesin qe ai kishte per te cuar tek kryeministri kete biznesmen. Ne qender te skandalit eshte e bija e kryeministrit dhe modeli i shtetit te babait te saj. Te tjeret jane viktima, perfshi dhe ambasadorin. Kjo ka qene arsyeja qe pjesen e tij s’e kam botuar.
2-Eshte zoti Ansar qe i ofroi vete ato e-mail-e per publikim?
Nuk eshte zoti Ansar ai qe mi ka dhene e-mail-et, por une u sigurova se mora aksesin origjinal te tyre. Nuk kam deshire te bej publike burimin, pasi do te rrezikoja pa shkak.
3-Ua ka shprehur ambasadori Banaj “pakenaqesine” e tij ne lidhje me botimin e vitit 2009 te e-mail-eve?
Mua nuk me ka shprehur kure pakenaqesi, pasi une e kam redaktuar pjesen e tij. E kuptoja qarte hallin e tij. Ne nje shtet ku e bija e kryeministrit sillet ne kete menyre me pushtetin e babait, ambasadori eshte thjesht nje i punesuar i saj, qe paguhet nga shteti. Kam pasur komunikim te rralle dhe me pas me te dhe nuk me eshte dukur se ka qene i shqetesuar nga ajo qe ka ndodhur. Ndoshta nuk e ka ditur qe une e kam ruajtur ne publikimin e bere dhe natyrisht nuk ka pasur si te jete “mirenjohes” per kete. Pse ka qene as mirenjohes, pastaj eshte problem i tij.
4-Cfare mendove kur Zafar Ansar deklaroi se Admirim Banaj i kishte kerkuar me kembengulje qe te te hidhte ty ne gjyq per botimin e ketyre e-mail-eve?
Nuk me dilte para syve fytyra timide e Admirimit, por fytyra e egersuar e Argites, qe me siguri ia ka kerkuar kete gje ore e cast duke ia nxire jeten. Turpi eshte qe ne jetojme ne nje shtet qe gjunjezon personalitetin e nje njeriu dhe i thyen njerezit, i detyrojne te behen denoncues dhe bashkepunetore ne vepra kriminale per nje vend pune. Portreti i terbuar i kesaj femre, qe nuk njeh pengesa dhe kode morale per para dhe pushtet, eshte fytyra reale e pushtetit ne Shqiperi.
5-Ne e-mail-e eshte i shkruar e zeze mbi te bardhe premtimi i studios per te miratuar projektin energjetik, madje duke e specifikuar edhe me termin “sukses i garantuar i investimit”. Shqiperia ka nje ligj per parandalimin e konfliktit te interesit, si mundet qe nje studio legale, e drejtuar nga e bija e kryeministrit, te jape garanci te plota suksesi per nje projekt qe do e miratoje kryeministri? Kaq mjafton qe prokuroria te nise punen pa e kujtuar kush apo jo? Ne editorialin e shkruar dje nga ju, keni shprehur hapur zero pritshmeri nga prokuroria apo institucionet e tjera ligjzbatuese si reagim ndaj intervistes se biznesmenit Ansar. Nga niseni per kete pritshmeri negative?
Ky eshte rasti me ilustrues ndoshta ne bote se si veprojne regjimet e korruptuara. Skema eshte klasike. Nje investitor troket ne zyren e kryeministrit, ai e percjell tek studioja e vajzes, ajo pastaj i ofron ne rruge “ligjore” pazarin per sherbimin. Ansar me siguri ka besuar parullen “Shqiperia 1 euro” dhe lehtesite fiskale, por pastaj ka pare se asgje nuk ishte 1 euro, por nje 1 me shume zero pas, dhe ne vend te lehtesive fiskale, ka pasur perballe taksen e familjes qe eshte me e rende se cdo takse ne bote. Ky eshte rast tipik ku ne nje vend perendimor kryeministri sot duhet te ishte ne shtepi ne pritje te hekurave, ndersa e bija duhet te ishte gdhire tek burgu i grave.
6-Une e kam ndjekur kete rast qysh ne zanafille, per ta verifikuar mekanizmin qe perdorte e bija per te shitur pushtetin e babait. Me vjen keq ta them, por ja kam bere kete dhe ne disa raste te tjera, asaj dhe te birit dhe ata jane sjelle gjithmone njesoj. Si ne kete rast. Eshte thjesht ceshtje e rrezikut qe kane per jeten personazhet qe kam perdorur ne kete histori per t’u bere publike. Ajo familje vepron sikur Shqiperia eshte prone e saj dhe cdokush qe te trokas ne kete vend, duhet te takoje pronarin.
Nuk pres te bej asgje kryeprokurori, jo vetem nga performanca e tij, por dhe sistemi ne te cilin funksionon. Ai do te shkarkohej qysh te nesermen, dhe ndoshta Bujar Nishani do te degjonte qe ka firmosur pasi te kishte dale nga ndonje seance hidromasazhi per hallet e tij shendetesore. Tashme nuk jemi ne nje sistem demokratik. Gjithcka eshte ne dore te Argita Berishes. Edhe Gjykata Administrative qe po e kerkon kaq me ngulm dhe SHBA-ja, po lind dhe ndertohet si gjykate e Argites. Partnerja e saj eshte emeruar te perzgjedhe gjyqtaret.
7-u keni shkruar gjithashtu qe “Ansar nuk ka perballuar dot paturpesine per ta pare jo si investitor, por si gjah i rene ne priten e pushtetit te Familjes. Investitore te tjere, biles disa dhe shume te medhenj dhe te respektuar ne Perendim, rane ne kete gracke dhe ndonje nuk ka dale ende”. Cilet jane keta, mund te thoni dicka me shume?
Jane disa kompani serioze perendimore qe po investojne ne energjetike . Kam depertuar ne historine e licencimit te tyre dhe eshte e frikshme. Nuk do te permend emra pasi kuptohen lehtesisht kush jane, por mund t’u bej vizatimin e disa skemave. Njera prej tyre, qe eshte bashkim kompanish perendimore shume serioze, per te paguar “fee sukses-in” e Familjes, u detyrua qe brenda projektit t’i jepte nje kompanie ne Shqiperi nje nenkontrate per marredheniet me publikun dhe institucionet me nje shume rreth 3 milion dollare dhe nga kjo kompani, “studioja” merrte pagesen mujore, gjoja per sherbime ndaj saj sipas “tarifave te mia”, sic thote “zonja 3 milioneshe”. Po ashtu, studimi i mjedisit iu besua fillimisht pa shume turp dhendrit, dhe pastaj pas disa verejtjeve nga stafi u be dhe ai me link. E njejta gje ndodhi dhe me studimin e hidrocentraleve mbi Vjose, kur nje kompani shqiptare beri studimin dhe ia dorezoi kryeministrit, dhe pas nje muaji ai beri sikur nuk kish ndodhur gje dhe thuajse ky studim pa asnje ndryshim u paraqit si studim per llogari te kesaj kompanie perendimore. Tani natyrisht qe askush nuk flet sic pati guximin zoti Ansar, pasi ata jane duke punuar ketu. Por nje dite e verteta do te ballafaqohet me publikun dhe drejtesine dhe s’do kete shans qe keta njerez t’i gezojne keto para te vena nga kapja e shtetit.
8-Sa eshte pasuria e Berishajve sipas jush? Si dhe sa do ndikoje kjo pasuri ne te ardhmen e tyre politike? Ne konceptin e Bazes a mjaftojne parate per t’i shpetuar ndeshkimit te drejtesise pergjithmone ne nje vend si Shqiperia?
As nje institute kontabel nuk mund te llogarise pasurine e tyre. E kane ne monedhe, ne aksione te fshehura, ne pasuri te paluajtshme, ne fonde investimi jashte Shqiperise, pra ne te gjitha format. E sigurt eshte se me vete do te marrin 2 metra katror vend dhe turpin si njerez qe plackiten kete vend.
9-I keni kerkuar rektorit Dhori Kule qe te pakten “te ngrije” Argiten si pedagoge, njesoj sic u veprua dhe me rastin Barjaba. Po dje mesuam se zoti Kule eshte ne krye te nje tjeter liste peticionesh drejtuar kreut te PS- Edi Rama. Mos valle nuk ka me kujt t’i kerkojme dicka, qofte dhe simbolike ne lidhje me kete histori?
Jane ca njerez qe e kane profesion tu lepihen gjithe regjimeve dhe nuk kam shprese qe keta reagojne ndaj parimeve, por u bej thirrje thjesht qe neser te mos thone, nuk e dinim. Vazhdimi i punes se Argita Berishes si pedagoge eshte nje krim ndaj shoqerise shqiptare. Pedagogu pervec se mesimdhenies, u imponohet studenteve dhe me figuren e tij morale dhe shembullin e tij. Argita mund t’i jape mesime mafies siciliane, por jo femijeve tane. Ajo duhet ndaluar dhe me force te hyje ne auditore. Une do t’ua kerkoj kete perdite gjithe forumeve rinore politike ne Shqiperi, gjithe partive politike, gjithe shoqerise civile. Eshte nje ndeshkim qe e kemi ne ne dore, dhe jo drejtesia, dhe kete se paku duhet t’ia bejme. Ta mbajme larg nga edukimi i femijeve tane si hajdute dhe seksere.
10-Ne shtypin e djeshem ishin nje numer shume i vogel gazetash qe kishin pasqyruar intervisten e Ansar. Gazetat me te medha nuk e kishin fare as si lajm qofte ne faqen e pare qofte ne brendesi. Si e shikoni kete?
Aq sa mund te mbaj inat ambasadorin Banaj pse iu nenshtrua Argites, aq mund te mbaj inat dhe shtypin shqiptar pse iu nenshtrua asaj. Eshte ceshtje e njerezve te lire dhe medies se lire. Nje fat i madh eshte qe ne kete histori ka hyre media me e madhe ne vend, Top Channel dhe gazetaret e saj kurajoze. Kjo mjafton per ta mbajtur gjalle kete histori te ndyre te kapjes se shtetit. Media tjeter eshte pjese e regjimit dhe partnere e tij. Eshte nje ndryshim i madh nga viti 2009. Atehere e dhane shume me pak se sot. Nuk eshte per tu ankuar.
11-Mbeten dhe pak muaj nga zhvillimi i zgjedhjeve parlamentare. Si e shikoni situaten aktuale dhe si i parashikoni keto muaj te fushates?
Shqiptaret jane ne shumice absolute kunder pushtetit. Berisha po perpiqet te deformoje kete vullnet me shkaterrimin e institucionit te zgjedhjeve dhe blerjen e votave. Nje bashkim i madh antiregjim, do t’i bente pluhur e hi keto marifete mafioze. Kush eshte kunder regjimit, duhet te bashkohet ne nje koalicion. Berisha nuk ka turp te kerkoje dhe votat e komunisteve per te ndenjur ne pushtet dhe mendon e komplekson forcat e reja politike t’i bashkohen opozites. E genjen mendja. Ai nuk e di se sa zemerim popullor ka ndaj tij. Do ta shikoje para 23 qershorit, por sidomos pas tij. Sic e kane zakon shqiptaret kur bie nga pushteti.
12-Ju jeni oponent i forte i Berishes, njeherazi njohes i mire i asaj qe ju vete e keni etiketuar si Familja. Shpesh jeni nje hap perpara edhe vete opozites. Cfare qendrimi duhet te mbaje sipas jush PS-ja ne kete fushate? Eshte OK menyra si kundervepron deri tani? Duhet korrigjuar ndonje gje?
Mendoj se kemi nje opozite te ndryshme nga pushteti ne konceptet perendimore qe ka, gjuhen civile dhe vizionin per qeverisje. Meqe pushteti eshte i pacipe, arrogant, vrases, i pameshirshem per qellimet e veta, shpesh njerezit kerkojne nje opozite analoge dhe mendojne qe ajo nuk eshte ne lartesine e duhur. Une mendoj se na duhet nje Shqiperi normale dhe nje vizion i tille si ky i opozites. I vetmi ngerc eshte si ta heqim nje te cmendur nga pushteti per te qene neser njerez normal? Kjo do bashkim te forte dhe energji te harxhuara kunder pushtetit dhe jo kunder opozites. E vertet eshte qe jam me i ashper dhe i eger ndaj Berishes, por une jam individ, nuk kam pergjegjesi per vizionin e neserm te qeverisjes se vendit. Une jam gazetar kritik dhe ngre zerin per t’i vrare friken shoqerise. Por Shqiperia nuk mund te qeveriset me kriterin e ngritjes se zerit, por mbi vizione te qarta dhe reforma serioze. Une ngre zerin se nje pjese e Shqiperise se majte ka frike Sali Berishen. E dine te forte, te mencur, vizionar dhe trim, thjesht se ai u vjedh votat. Eshte thjesht nje plak i rrjedhur, frikacak, pa asnje ide dhe pa asnjeri nga pas. E pate ke dergoi per te prishur shtepine e xhaxhait te gruas kundershtarit? Kusheriren e vet dhe te gruas se tij, dushiste. Aty ku eshte fshehur ne vitin 1997.
13-Shqiperia eshte ne nje situate serioze te rritjes se borxheve te jashtme dhe te brendshme. Madje kemi “spostuar” dhe pragun ligjor me vendim politik, por qe ne fakt si veprim ekonomik eshte nje hap qartesisht i demshem. Mendoni se opozita mund te gjeje “toke te djegur” pas zgjedhjeve te qershorit?
Situata eshte dramatike, por ndryshimi jep shprese. Opozita do gjeje nje toke me shume se te djegur, pro ajo duhet te jete realiste dhe duhet t’u shpjegoje qytetareve gropen e zeze ku ka zhytur Shqiperine ky plak i rrjedhur. Vendi mund te ringrihet me nje besim te ri tek ndryshimi politik, dhe sidomos tek ndeshkueshmeria e forte ndaj pergjegjesve te kesaj situate. Kjo grope e zeze e Sali Berishes kerkon doemos te cohen para drejtesise disa fajtore qe njerezit te kene besim tek ndryshimi. Une mendoj se nje vendimmarrje e forte, nje zhdukje e pandeshkueshmerise se qeveritareve dhe nje komunikim i sinqerte me njerezit, do ta ndryshojne historine pesimiste te ketij vendi.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn